Chozas de Canales

eta|dekstra|250px|Situo de Chozas de Canales en la provinco Toledo kaj en Hispanio
Chozas de Canales [ĉozas de kanAles] (Kabanoj de Kanaloj) estas municipo de Hispanio, en la Provinco de Toledo, regiono de Kastilio-Manĉo.

 Toponimio 
La esprimo "Chozas de Canales" (Kabanoj de Kanaloj) devenas el naskiĝo de la vilaĝo: loĝantoj de alia vilaĝo nome Canales (nune senhoma) konstruis kabanojn kie poste oni setligis la domaron.

 Loĝantoj 
La loĝantoj nomiĝas Choceros. La censita populacio en 2010 estis de 3.858 loĝantoj kaj la denseco estas de 116,91 loĝ/km². Dum la 20a jarcento la populacio estis ĉirkaŭ milo da loĝantoj, sed dum unu jardeko de la 21a jarcento pro proksimeco al ĉefurboj kaj regiona Toledo kaj ŝtata Madrido, la populacio preskaŭ kvarobliĝis.

 Situo 
Chozas de Canales estas situa en la okcidenta parto de Kastilio-Manĉo en la komarko aŭ distrikto La Sagra en la norda parto de la provinco de Toledo, je altitudo de 557 m; je 36 km el Toledo, provinca ĉefurbo. La areo de ties teritorio estas de 33 km². La geografiaj koordinatoj estas 40°5′54″ N 4°2′34″ Ok.

 Geografio 
La municipo troviĝas en valo de la komarko de La Sagra kaj limas kun la municipaj teritorioj de Casarrubios del Monte, El Viso de San Juan, Palomeque, Lominchar, Recas kaj Camarena, ĉiuj de la provinco de Toledo.

 Ekonomio 
Agrikulturo (produktado de vino) kaj brutobredado tradicie. Nune proksimeco al Madrido, ŝtata ĉefurbo, ebligas proponi loĝejon al madridanoj nekapablaj trovi ĝin tie je malalta kosto.

 Historio 
En la 17a jarcento Pedro Coloma y Escolano, ŝtatsekretario de Filipo la 4-a aĉetis la zonon de la senhomaĵoj de Canales kaj Regachuelo, kaj la vilaĝoj de Chozas kaj Yunclillos. En 1680 oni proklamis la vicgraflandon de Canales kaj Chozas kaj oni kreis senjorlandon por tiuj kaj aliaj teroj. Post unu jarcento senheredante tiu pasis al episkopo de Calahorra kaj La Calzada. Fine de la 18a jarcento ankoraŭ konserviĝis la palaco markisa.

Estas ermitejo kaj preĝejo.

 Notoj 

 Vidu ankaŭ 
 Municipoj de la provinco de Toledo

Kategorio:Kastilio-Manĉo
Kategorio:Municipoj de Toledo
Kategorio:Provinco Toledo